Vegleiðing í nýtslu av Business-line www. bl. fo Í nýggju útgávuni hjá Business-line kann leitingin byrja í stóra leitifeltinum ovast. Tygum finna tá eitt ella fleiri feløg, ið lúka leititreytirnar. Tygum kunnu leita eftir navni á felag ella persónum. Tá felagið er valt, koma tygum inn á Vinnuskránna. Haldarar av Business-line hava atgongd til allar roknskapirnar. Tá tygum trýsta á bjálkan” Roknskapir” ovast á forsíðuni koma tygum í leitiskipanina“ Einføld leiting” og kunnu nú byrja at finna fram teir upplýsingar, ið tygum ynskja. Undir“ frítekstur” kunnu tygum leita eftir navn á felag ella navn á persóni. Kenna tygum navn felagsins, kunnu tygum leita undir“ Navn” á næstu linju í leitiskipanini. Somuleiðis kunnu tygum leita undir“ Bygd”,“ Øki”“ Slag” og“ Partapeningur” Ynskja tygum at leita meira útgreinað kunnu tygum trýsta á bjálkan“ Víðkað leiting” ovast á síðuni. Nú koma tygum inn í eina nýggja leitiskipan, har møguleiki er fyri at fáa fram upplýsingar um feløg eftir egnum ynski. Tygum kunnutd. biðja um feløg, ið hava ein partapening millum 500.000 og 1.000. 000, ella feløg, við einum starvsfólkatali millum 150 og 200, osv. Eisini kunnu tygum leita uppá stjóra, nevnd, grannskoðara og eisini er møguligt at leita uppá vinnugreinar. Tygum hava eisini møguleika at leita við støði í roknskapartølum. Tygum trýsta á“ Roknskapartøl” ovast á síðuni, og koma nú í eina nýggja leitiskipan, ið gevur møguleika fyri at leita, við støði í roknskaparpostum. Tygum kunnu leita í sokallaðum“ intervallum”, td, biðja um feløg, ið hava ein Bruttovinning millum 500.000 og 1.000. 000, eitt Úrslit 50.000-100.000 og ein Eginpening 500.000-600.000. Skipanin finnur tá tey feløg fram, ið lúka júst hesar fortreytir. Hava tygum spurningar í samband við nýtslu av Business-line, vinarliga setið tygum í samband við okkum á tel. 457700 ella sendið okkum ein teldupost til info @ business-line. fo.